
Abstract 

The transition to the international accounting 
standards represents a complex technical 
construction that involves significant resources, 
financial, as well as human, capable to face 
multiple changes. This article presents the way in 
which the international accounting standards were 
implemented in Romania, by reflecting the multiple 
changes made in the accounting regulation domain, 
with the purpose of outlining the advantages and 
disadvantages involved by this implementation. In 
the last ten years, in Romania, the transformations 
and the changes in the accounting system followed 
a direction that aimed, first of all, the harmonization 
with the European accounting directives and 
international accounting standards (in the past), the 
conformity with the European accounting directives 
(in the present) and probably, the conformity with 
international accounting standards (in the future). 

1. Introducere 


În ziua de astăzi ne aflăm în faţa unor procese ireversibile şi de interes pentru 
contabilitate, precum: globalizarea economiilor, crearea societăţilor transnationale, 
creşterea capitalizării bursiere, dezvoltarea pieţelor de capital şi apariţia de noi produse 
financiare. Contabilitatea, ca ştiinţă socială, s-a modelat şi s-a perfecţionat de aşa 
manieră încât să răspundă cerinţelor informaţionale ale momentului. Perfecţionarea 
implică schimbare, iar contabilitatea a evoluat în timp, ca sistem deschis, receptiv la 
modificarea mediului politic, economic, social şi cultural!. 

În prezent, contabilitatea a evoluat pe o altă treaptă a cunoaşterii, proces determinat 
de schimbările profunde care au avut loc în sfera economicului, sub inertia procesului 
de globalizare. Prin urmare, ideea adoptării unui limbaj comun de raportare financiară 
în scopul dezvoltării comparabilitatii la nivel international a devenit o realitate, urmare 
a globalizării internaţionale a pieţelor financiare. Un rol important în adoptarea unui 
limbaj unic la nivel internaţional îl au standardele internaţionale de raportare financiară?. 

Din perspectiva metodei de aplicare, standardele internaţionale de raportare 
financiară (IFRS) pot prezenta interes pentru normele naţionale în următoarele 
ipostaze: adoptarea directă ca norme naţionale; bază de referinţă pentru armonizarea 
între naţional şi internaţional; adoptarea ca norme pentru elaborarea şi prezentarea 
situaţiilor financiare de către entităţile multinaționale şi marile societăţi cotate pe 
pieţele financiare (Ristea et al., 2008). 

În 2002, Uniunea Europeană a decis ca toate entităţile europene cotate să adopte 
pentru conturile lor consolidate, începând cu anul 2005, referentialul international 
emis de organismul de drept privat IASB?. În acest sens, primul articol al reglementării 


1 Acest studiu este rezultatul proiectelor „Dezvoltarea unui model functional de optimizare 
a strategiei naţionale privind raportările financiare ale entităţilor sectorului privat din 
România”, CNMP 92-085/2008, proiect finanţat de Consiliul Naţional de Management 
al Proiectelor şi coordonat de Universitatea ,,Babes-Bolyai” din Cluj-Napoca, Academia 
de Studii Economice din Bucureşti şi Universitatea de Vest din Timişoara, precum şi a 
proiectului nr. 7832 „Doctorat şi doctoranzi în triunghiul Educatie-Cercetare-Inovare, 
DOC-ECI”, proiect cofinantat din Fondurile Structurale Europene, în cadrul programului 
operaţional pentru dezvoltarea resurselor umane 2007-2013 şi coordonat de Academia de 
Studii Economice din Bucureşti. 

2 Pana în anul 2003, standardele emise de organismul international de normalizare 
contabilă (International Accounting Standards Board - IASB) purtau denumirea de 
standarde internationale de contabilitate (Internationale Accounting Standards - IAS). 
Standardele emise de IASB după anul 2003 se numesc standarde internaţionale de 
raportare financiară (International Financial Reporting Standards - IFRS). În cadrul 
articolului vom folosi doar termenul de IFRS, exceptând situaţiile în care utilizarea 
termenului de standarde internaţionale de contabilitate este mult mai relevantă. 

3 IASB a fost creat în anul 1973 de organismele contabile profesionale din nouă tari 
(Germania, Australia, Canada, SUA, Franţa, Japonia, Mexic, Olanda şi Marea Britanie) cu 
scopul emiterii de norme contabile care să fie utilizate pentru întocmirea şi prezentarea 
situaţiilor financiare şi promovarea acceptării şi aplicării acestora în lume. 

Comisiei Europene 1606/2002 prevedea că „adoptarea şi aplicarea standardelor 
internaţionale de contabilitate în Uniunea Europeană are scopul de a armoniza 
raportarea financiară a entităţilor economice (...) în scopul garantării unui nivel 
ridicat de transparenţă şi comparabilitate a situaţiilor financiare”. Astfel, începând 
cu 1 ianuarie 2005, 7.000 de grupuri europene cotate au abandonat reglementările 
contabile naţionale pentru a adopta standardelor internaţionale de raportare financiară 
(IFRS). În realitate, au fost aproximativ 30.000 de entităţi care aparţineau acestor 
grupuri şi care au aplicat standardele internaţionale de raportare financiară. 

În Franţa, decizia UE ca toate entităţile cotate să aplice IFRS în conturile lor 
consolidate a suscitat numeroase critici: revoluţia culturală adusă de IFRS într-o ţară 
caracterizată printr-un sistem de reglementare care a fost întotdeauna sub controlul 
statului; orientarea spre pieţele financiare; utilizarea excesivă a conceptului de 
valoare justă; faptul că IASB nu este supus nici unui control politic, el regăsindu-se 
sub controlul marilor cabinete internaţionale de audit (Raffournier, 2007, pp. 21-41). 

Tort (2007, pp. 171-194) în urma unui studiu realizat asupra a şase entităţi franceze, 
din sectoare diferite de activitate, care aplică IFRS în conturile consolidate, s-a 
constatat că, în procesul implementării IFRS, profesioniştii contabili au apelat la 
propria judecată profesională procedând la o analiză aprofundată a traducerii contabile 
a operaţiilor şi la aplicarea principiului pragului de semnificaţie. Aceasta s-a datorat, 
în parte, caracterului incomplet al interpretărilor normative ale referentialului IFRS. 
Rezultatele studiului sunt cu atât mai semnificative, cu cât majoritatea profesioniştilor 
contabili consideră IFRS ca interpretative (mai degrabă decât impuse), uneori parţiale 
şi imprecise şi, în unele cazuri, dificil de aplicat. 

Un studiu realizat în 2004 asupra a 112 entităţi europene cotate la Bursa de Valori a 
evidenţiat următoarele (Jermakowicz şi Tomaszewski, 2006, pp. 170-196): majoritatea 
entităţilor au adoptat IFRS, deoarece întocmeau situaţii financiare consolidate; procesul 
este foarte scump, complex şi cauzator de probleme; companiile nu se aşteaptă să scadă 
costul capitalului lor prin implementarea IFRS; majoritatea companiilor sunt de acord 
cu beneficiile şi costurile implicate de tranziţia la IFRS prin procesul de conversie; 
companiile se aşteaptă să crească volatilitatea rezultatelor lor prin implementarea 
IFRS; complexitatea IFRS aşa cum se remarcă din ghidurile de implementare constă 
în schimbările importante cerute de convergenta contabilă; majoritatea entităţilor 
respondente nu ar fi adoptat IFRS dacă nu ar fi fost obligate. 

Aşa cum se remarcă din concluziile studiilor, ar părea că aplicarea IFRS creează 
doar probleme, ceea ce nu este adevărat. Pentru investitori există costuri implicate 
de înţelegerea şi interpretarea situaţiilor financiare ale entităţilor străine, precum şi 
de dobândirea capacităţii de a compara situaţiile financiare ale entităţilor în procesul 
luării deciziilor de investire. Adoptarea globală de standarde uniforme reduce aceste 
costuri şi creşte semnificativ investiţiile pe pieţele de capital străine (Covrig et al., 
2007, pp. 41-70). 

Este evident că IFRS reprezintă un set de standarde de înaltă calitate, însă există 
diferenţe privind percepţia asupra informaţiilor prezentate în funcţie de reglementările 

referitoare la protecţia investitorilor şi sistemul legislativ al fiecărei tari (Lang et al., 
2006, pp. 255-284). În țările cu o puternică protecţie a investitorilor, IFRS nu domină 
standardele locale în ceea ce priveşte calitatea informaţiilor prezentate. În schimb, 
în ţările cu o slabă protecţie a investitorilor, cum este şi cazul României, IFRS sunt 
percepute ca având o calitate superioară. Rezultatele contradictorii privind calitatea 
informaţiilor prezentate conform IFRS, comparativ cu cele conform normelor naţionale, 
a scos în evidenţă că IFRS servesc într-o mai mare măsură investitorilor străini decât 
acţionarilor locali (Raffournier, 2001; Kinnunen et al., 2000, pp. 499-517). 

IFRS impun profesioniştilor contabili un limbaj nou. Modificările aduse de IFRS 
sunt semnificative. Un exemplu în acest sens este rezultatul contabil care multă vreme 
a fost considerat principalul indicator de măsurare a performanţei financiare a unei 
entităţi economice, şi care acum, conform IFRS, este înlocuit cu un alt indicator: 
rezultatul global: (Jianu şi Jianu, 2008, pp. 72-88). In plus, în prezent, modelarile 
econometrice ale industriei financiare devin instrumente de lucru ale profesioniştilor 
contabili, transformând considerabil munca lor de reflectare a faptelor verificabile în 
estimări convenţionale privind viitorul (Chiapello, 2005, pp. 46-64). 

Multitudinea şi complexitatea informaţiilor care trebuie procesate şi publicate 
conform IFRS a condus, în prezent, la crearea de sisteme informatice performante care 
să ajute entităţile în procesul de aplicare efectivă a IFRS. Un exemplu în acest sens 
este XBRL care este un limbaj bazat pe XML creat în scopul comunicării electronice 
a informaţiilor din domeniul afacerilor (Bonsân et al., 2008). 

Globalizarea economiilor a impus crearea de standarde internaţionale de contabilitate 
şi pentru sectorul public. Federaţia Internaţională a Contabililor? a constituit în anul 
1995 Organismul Internaţional de Normalizare Contabilă pentru Sectorul Public 
(International Public Sector Accounting Standards Board — IPSASB), cu scopul de a 
elabora standarde contabile de înaltă calitate destinate a fi utilizate de sectorul public 
din întreaga lume pentru întocmirea situaţiilor financiare cu scop general. Consiliul 
IPSASB funcţionează ca organism normalizator independent, având ca obiective: 
emiterea de standarde internaţionale de contabilitate pentru sectorul public (IPSAS); 
promovarea acceptării lor si a convergentei internationale cu aceste standarde; şi 


4 Rezultatul global reprezintă suma dintre rezultatul contabil, pe de o parte, şi câştigurile 
şi pierderile recunoscute direct în capitalul propriu, pe de altă parte; altfel spus, diferenţa 
între capitalurile proprii dintre două exerciţii financiare succesive, exceptând tranzacţiile 
cu proprietarii. 

5 Federația Internaţională a Contabililor (IFAC) este organizaţia mondială a profesiei 
contabile, fondată în 1977. IFAC afirmă că misiunea sa este „de a servi interesul public, de 
a întări profesia contabilă la nivel mondial şi de a contribui la dezvoltarea unor economii 
internaţionale puternice prin iniţierea şi promovarea aderării la standarde profesionale 
de înaltă calitate, a procesului convergentei internationale a acestor standarde, precum şi 
de a dezbate probleme de interes public, pentru care experienţa profesională este extrem 
de relevantă”. 

publicarea altor documente care oferă îndrumări privind problemele şi experienţele 
în raportarea financiară în sectorul public (IFAC, 2008). 

Aplicarea standardelor IPSAS este considerată o veritabilă revoluţie, poate mult 
mai importantă decât cea a standardelor IFRS pentru entităţile economice, aceasta 
deoarece instituţiile publice vor fi administrate asemănător unei entităţi private, cu 
o contabilitate de angajamente, patrimonială şi în partidă dublă. Un exemplu în acest 
sens este cazul Franţei. Franţa a introdus, începând cu 1 ianuarie 2006, standardele 
IPSAS în contabilitatea sa publică, la nivelul statului, apoi şi la nivelul ministerelor 
şi a altor organizaţii publice naţionale. Au urmat cele 36.000 de comune, 100 de 
departamente, 22 regiuni, 20.000 de grupuri precum comunităţile şi sindicatele 
comunale, 50.000 entităţi publice locale precum spitale, universităţi, licee, deci în 
total peste 100.000 de stabilimente care au necesitat peste 5.000.000 de funcţionari 
francezi direct sau indirect implicaţi (Bricard şi Scheid, 2005). 

Uniunea Europeană a decis să aplice IPSAS încă din 2005 ca referinţă pentru 
întocmirea situaţiilor financiare din contabilitatea proprie. De asemenea, Organizaţia 
Naţiunilor Unite, Organizaţia pentru Cooperare şi Dezvoltare Economică, Organizaţia 
Tratatului Atlanticului de Nord au demarat procesul pentru aplicarea standardelor 
IPSAS. Constienti de interesul pe care îl prezintă standardele IPSAS, Banca Mondială 
şi Fondul Monetar Internaţional intenţionează să ceară aplicarea acestor norme de 
țările în care intervin, contribuind astfel la dezvoltarea utilizării standardelor IPSAS. 
Experienţa europeană privind aplicarea standardelor IPSAS este relevantă (Grigorescu, 
2004, p. 116): Franţa aplică din anul 1999 contabilitatea de angajamente în domeniul 
public, dar întâmpină dificultăţi în aplicarea IPSAS; Germania a pregătit trecerea la 
IPSAS; Marea Britanie foloseşte contabilitatea de angajamente din anul 1995 şi aplică 
în prezent standardele IPSAS; începând din anul 2004 în Australia se aplică mixul 
IPSAS-IAS denumit Australian Accounting Standards. În peste alte 50 de tari, printre 
care enumerăm Elveţia, Canada, Noua Zeelandă, Mongolia, Albania etc. standardele 
IPSAS au fost efectiv aplicate în contabilitatea naţională şi regională (Cardinaux et 
al., 2007, pp. 630-635). 

Rămâne de văzut cât timp va mai trece până când tot mai multe ţări vor aplica 
standardele IPSAS, aceasta deoarece nici consiliul IPSASB, nici profesia contabilă 
nu au puterea de a impune conformitatea cu standardele IPSAS. Succesul eforturilor 
IPSASB depinde de gradul de adoptare a acestor standarde de către guvernele şi 
entităţile din sectorul public din întreaga lume, precum şi de recunoaşterea şi de 
susţinerea activităţii sale de către multiplele şi diferitele grupuri interesate care 
acţionează în limitele jurisdictiilor sale. Un lucru este cert: standardele internationale 
de contabilitate devin o cultură contabilă internaţională (Whittington, 2008, pp. 495- 
502). România nu a stat pe loc în procesul implementării standardelor IFRS şi IPSAS 
în cultura contabilă naţională, aceasta fiind supusă în ultimii zece ani unui proces 
continuu şi complex de modificare a reglementărilor contabile pentru asimilarea, 
chiar şi parţială, a culturii contabile internaţionale. 

2. Metoda de cercetare 


În România, transformările care au avut loc în plan contabil în ultimii zece ani au 
fost profunde, sistemul contabil românesc fiind supus unui amplu şi serios proces de 
reformă, în scopul adaptării acestuia la noile condiţii economice, politice, juridice 
şi, nu în ultimul rând, sociale. Unul din obiectivele procesului de reformă a fost 
acela de implementare a standardelor internaţionale de contabilitate. În ce măsură 
a fost realizat acest obiectiv? Care au fost modificările aduse de legiuitorul român 
pentru realizarea acestui obiectiv? Care au fost avantajele dar şi dezavantajele unui 
asemenea demers? Este ceea ce ne propunem să realizăm prin prezentul studiu. 
Pentru a răspunde la întrebările de mai sus s-a recurs la o cercetare de tip normativ 
prin care am realizat o analiză a manierei în care s-a derulat punerea în aplicare a 
standardelor IFRS, respectiv IPSAS în România, în raport cu schimbările care au avut 
loc în reglementările contabile din ultimii zece ani. 


3. Rezultate şi discuţii 


În perioada 1948-1989, economia României a funcţionat după criteriile specifice 
unui mediu centralizat. Institutionalizarea economiei planificate, în strânsă legătură cu 
acţiunea de naţionalizare, impuneau reorganizarea contabilităţii pe linia rationalizarii 
şi normării acesteia. În acea perioadă, cultura contabilă din tara noastră a stat sub 
semnul ideologiei sistemului politic, scopul principal al contabilităţii normate fiind 
acela de a asigura documentarea planului de stat, atât în faza elaborării, cât şi în 
faza executării. Anul 1949 a însemnat trecerea la contabilitatea normată şi apariţia 
primului plan de conturi (Laptes şi Possler, 2007). Adaptarea contabilităţii la cerinţele 
informaţionale ale economiei planificate a vizat îndeosebi experienţa sovietică. 
În acest sens, la începutul anilor 1950 au fost traduse lucrări de contabilitate ale 
autorilor ruşi şi transformate în manuale de evidenţă contabilă, care au reprezentat 
bazele teoretice ale dezvoltării unui nou sistem de contabilitate. Începutul anilor 
1970 a reprezentat un moment al schimbărilor, atât la nivelul legislaţiei contabile, 
prin apariţia de reglementări privind organizarea şi conducerea contabilităţii, cât şi 
datorită introducerii unui sistem de conturi bazat pe un cadru general. 

După anul 1989, contabilitatea din România a fost supusă reconsiderărilor şi 
reconectată la realităţile contabile europene, după mai mult de 4 decenii cât s-a 
aflat sub rigorile impuse, în mare parte, de experienţa fostei URSS. O încercare de 
resuscitare a sistemului vechi contabil a avut loc în perioada 1990-1993, acesta fiind 
ajustat cu noi concepte economice (exemplu: capital social, rezultatul exerciţiului) 
şi rămânând, sub aspectul modului de reprezentare, un sistem monist cu toate 
caracteristicile acestuia (Minu, 2002). Perioada 1990-1993 a fost o perioadă intermediară 
între practicarea unui sistem contabil de tip sovietic şi aplicarea unui sistem contabil 
de inspiraţie franceză. Calu (2005, pp. 213-214) enumeră următoarele caracteristici 
specifice acestei perioade: adaptarea vechiului sistem contabil la noua conjunctură 
economică; prezentarea în cadrul cursurilor universitare a sistemului contabil din 

Franţa (sistem ,,tinta” pentru România); construirea unui sistem contabil de inspiraţie 
franceză „modelat” de universitarii români şi popularizarea acestuia (editarea de 
cărţi, ţinerea de cursuri de pregătire profesională). În această perioadă, în planul 
normalizării contabile, a apărut Legea contabilităţii nr. 82/1991 şi regulamentul de 
aplicare al acesteia. Totodată, în anul 1992 a luat fiinţă Corpul Experţilor Contabili şi 
Contabililor Autorizaţi din România (CECCAR - organism independent) şi Consiliul 
Consultativ al Contabilitatii (organism în cadrul Ministerului Finanţelor Publice). 

Datorită contextului socio-politic, dar şi a unor factori culturali, începând cu 
1994, România a aplicat un nou sistem de contabilitate, bazat pe modelul contabil 
francez. În perioada 1994-1999, contabilitatea a fost concepută ca un instrument de 
control, în care statul a jucat un dublu rol: de normalizator al sistemului contabil, 
pe de o parte, şi de utilizator privilegiat al informaţiei contabile, pe de altă parte, 
determinând o asimetrie în cererea şi oferta de informaţii, în favoarea sa, în raport 
cu ceilalţi utilizatori. 


4. Spre o armonizare a normelor contabile naţionale 
cu directivele contabile europene şi standardele IFRS 


Accelerarea procesului de privatizare, dezvoltarea pieţei de capital şi a economiei 
libere de piaţă, precum şi întărirea relaţiilor cu Uniunea Europeană în vederea 
procesului de aderare au impus dezvoltarea continuă a sistemului de contabilitate 
românesc, urmărindu-se o cât mai bună armonizare cu prevederile directivelor europene 
şi cu standardele internaţionale de contabilitate. Sistemul contabil francez, introdus 
începând cu 1 ianuarie 1994, a fost aplicat fără prea mari modificări până în anul 1999. 
Începând cu anul 2000, normalizatorii români au optat pentru un sistem contabil 
mixt, atât de influenţă europeană cât şi internaţională. Premizele acestei schimbări 
au fost conturate încă din anul 1997 când a fost demarat Programul de Dezvoltare a 
Sistemului Contabil din România care viza armonizarea contabilităţii naţionale cu 
cele două referentiale contabile: european şi international. Acest lucru s-a realizat 
prin apariţia Ordinului nr. 403/1999 pentru aprobarea reglementărilor contabile 
armonizate cu Directiva a 4-a a Comunităţii Economice Europene şi cu Standardele 
Internaţionale de Contabilitate. Aplicarea în practică a acestor reglementări s-a efectuat 
într-o primă fază, în anul 2000, în mod experimental, la un număr de 13 societăţi 
comerciale şi companii naţionale. În programul de experimentare au fost atrase şi 
implicate marile firme internaţionale de audit, care au efectuat auditarea situaţiilor 
financiare întocmite de entităţile cuprinse în programul respectiv. 

Încă de la început, trebuie menţionat faptul că, în această perioadă, este vorba 
de o aplicare parţială a standardelor IFRS. Cu toate acestea, schimbările antrenate 
de ordinul 403/1999 au fost majore datorită diferenţelor existente între sistemul 
naţional de la acea dată şi standardele IFRS: lipsa unor componente fundamentale 
ale situaţiilor financiare precum situaţia fluxurilor de trezorerie şi situaţia variațiilor 
capitalului propriu; lipsa majorităţii anexelor la situaţiile financiare pe care standardele 

internaţionale le cer; neadaptarea situaţiilor financiare la efectele inflaţiei (România 
în acea perioada aflându-se în plin proces hiperinflationist); neintocmirea de situaţii 
financiare consolidate pentru societăţile dintr-un grup; lipsa conceptului de impozite 
amânate; faptul că în sistemul actual prevala juridicul asupra economicului şi că 
situaţiile financiare erau întocmite în primul rând pentru uzul organelor fiscale. 

Urmare a concluziilor desprinse din acţiunea de experimentare, reglementările 
contabile au fost revizuite şi îmbunătăţite, elaborându-se Ordinul nr. 94/2001 pentru 
aprobarea reglementărilor contabile armonizate cu Directiva a 4-a a Comunităţii 
Economice Europene şi cu Standardele Internaţionale de Contabilitate. Sub incidenţa 
prevederilor prezentului ordin au intrat iniţial 197 de persoane juridice reprezentând 
societăţi comerciale cotate la Bursa de Valori din Bucureşti, unele regii autonome, 
companii, societăţi naţionale şi alte entităţi de interes naţional. Aceste reglementări au 
devenit obligatorii şi pentru restul entităţilor mari, pe măsură ce acestea îndeplineau 
cel puţin două din criteriile de mărime specificate pentru perioada 2001-2005. Aceste 
criterii de mărime au avut aplicabilitate doar până la 31 decembrie 2002. 


Tabel 1: Criterii de mărime conform Ordinului nr. 94/2001 


Sfârşitul exerciţiului Cifra de afaceri Total active Număr de 
financiar (Euro) (Euro) salariați 
31 decembrie 2001 peste 9 milioane peste 4,5 milioane 250 
31 decembrie 2002 peste 8 milioane peste 4,0 milioane 200 
31 decembrie 2003 peste 7 milioane peste 3,5 milioane 150 
31 decembrie 2004 peste 6 milioane peste 3,0 milioane 100 
31 decembrie 2005 peste 5 milioane peste 2,5 milioane 50 


Ordinul nr. 1.827/2003 privind modificarea şi completarea unor reglementări din 
domeniul contabilităţii modifică criteriile de mărime (Tabel 2). 


Tabel 2: Criterii de mărime conform Ordinului nr. 1.827/2003 


Sfârşitul exerciţiului Cifra de afaceri Total active Număr de 
financiar (Euro) (Euro) salariati 
31 decembrie 2003 peste 7,3 milioane peste 3,65 milioane 150 
31 decembrie 2004 peste 7,3 milioane peste 3,65 milioane 50 


Entitatile care nu îndeplineau criteriile, dar care doreau să aplice standardele IFRS, 
puteau alege să-şi ţină contabilitatea conform ordinului 94/2001, dacă cererea lor 
era acceptată de către Ministerul Finanţelor Publice (MFP). Impunerea criteriilor de 
mărime considerăm că nu a fost justificată, deoarece obliga şi anumite entităţi, care 
nu erau cotate la Bursa de Valori, să aplice standardele IFRS. Totuşi organismul de 
normalizare considera acest lucru ca fiind favorabil, deoarece toate societăţile care 
intrau sub incidenţa Ordinului nr. 94/2001 trebuiau să-şi auditeze situaţiile financiare. 

Tendinţa de a armoniza reglementările contabile atât cu directivele europene 
cât şi cu normele internaţionale a generat dificultăţi în aplicare, fiind cunoscut 

conflictul existent între modelul continental de contabilitate specific ţării noastre şi 
modelul anglo-saxon specific referentialului IFRS. Pentru rezolvarea acestei situaţii, 
Ordinul nr. 94/2001 preciza că „dacă între directivele contabile europene şi normele 
internaţionale există o stare conflictuală pe perioada de implementare a programului 
de dezvoltare a sistemului contabil din România, entităţile au posibilitatea să opteze 
pentru aplicarea unuia din cele două tratamente contabile, astfel încât să se asigure 
prezentarea unei imagini fidele a evenimentului constatat”. 

Studii recente au demonstrat că aspectele politice şi sociale au jucat un rol important 
în dezvoltarea şi difuzarea standardelor IFRS (Chua şi Taylor, 2008, pp. 462-473; 
Skinner, 2008, pp. 282-288). Acest lucru se verifică şi în cazul României, unde 
aplicarea standardelor IFRS, chiar şi parţială, s-a realizat datorită unei decizii politice 
şi nu intenţiei entităţilor de a aplica voluntar standardele IFRS. Decizia schimbării din 
contabilitatea românească s-a datorat Ministerului Afacerilor Externe din România, 
care în anul 1996 a încheiat un acord cu Guvernul Marii Britanii prin care Know How 
Fund a finanţat o echipă de specialişti scoțieni să consilieze Ministerul Finanţelor 
Publice în problema reformei sistemului contabil românesc (King et al., 2001, pp. 149- 
171). Astfel s-a ajuns la armonizarea contabilităţii cu directivele contabile europene 
şi standardele IFRS. 

Însă entităţile nu erau pregătite pentru acest pas. Un studiu realizat în anul 2000, 
în plin proces de armonizare a referentialului contabil national la referentialul 
internaţional, asupra entităţilor din Bucureşti cotate la Bursa de Valori, confirmă 
acest lucru (Ionascu et al., 2001, pp. I-III): managerii şi personalul de execuţie din 
domeniul financiar contabil nu sunt suficient informaţi în legătură cu IFRS; IFRS ar 
trebui aplicate doar de firmele mari care doresc finanţare pe piaţa de capital; IFRS 
ar fi trebuit aplicate după ce piaţa de capital din România devine semnificativă. 
Studii recente demonstrează că armonizarea reglementărilor contabile cu standardele 
internaţionale de raportare financiară s-a făcut înainte ca profesioniştii contabili să 
fie pregătiţi pentru această schimbare (Jianu et al., 2009). 

Pentru a asigura înţelegerea şi aplicarea în practică a standardelor internaţionale 
de contabilitate, în anul 2001, a fost elaborat de către MFP un ghid practic de aplicare 
a acestora (MFP, 2001). Deşi nu a avut caracter de reglementare, scopul acestui 
ghid a fost acela de a facilita înţelegerea conceptelor, principiilor şi problematicii 
de ansamblu a standardelor IFRS, oferind posibile soluţii de aplicare a acestora, în 
condiţiile utilizării rationamentului profesional, inexistent până la acel moment, 
datorită caracterului puternic fiscal al contabilităţii. În acelaşi scop au fost traduse 
standardele internaţionale de contabilitate în anul 2000 şi anul 2001 de către o editură 
de prestigiu din România. 

Tranzitia la standardele IFRS nu a fost uşor de realizat, printre principalele trăsături 
ale acesteia enumerând: apelul la estimări şi raţionamentul profesional, ca elemente 
de referinţă în fundamentarea soluţiilor contabile; introducerea cadrului IASB drept 
cadru conceptual al contabilităţii româneşti; adoptarea unor concepte din standardele 
internaţionale care nu proveneau din practica naţională, precum impozite amânate; 

introducerea de principii contabile noi, precum principiul primordialităţii economicului 
asupra juridicului şi principiul pragului de semnificaţie; existenţa deviatiilor de 
România; aplicarea raportului cost/beneficiu în procesul de obţinere a informaţiilor 
financiar-contabile; utilizarea de noi baze de evaluare precum valoarea justă, valoarea 
actualizată etc. Această tranziţie la standardele IFRS a permis cunoaşterea de către 
profesioniştii contabili din România a avantajelor folosirii în contabilitate a altor 
baze de evaluare decât costul istoric, şi anume valoarea justă, valoarea actualizată 
(Ristea şi Jianu, 2009). 

Începând cu 1 ianuarie 2003 s-au definit, pe de o parte, un sistem de contabilitate 
dezvoltat, reglementat de Ordinul nr. 94/2001, şi pe de altă parte, un sistem de contabilitate 
simplificat, care se baza pe Ordinul nr. 306/2002 pentru aprobarea reglementărilor 
contabile simplificate, armonizate cu Directivele Europene’. Reglementările contabile 
simplificate destinate entităţilor mici şi mijlocii din România nu respectau dezideratele: 
simplitate, inteligibilitate, suplete, adaptarea la particularitatile entității, în cadrul lor 
existând elemente specifice entităţilor mari, precum: proceduri specifice grupurilor şi 
consolidării conturilor, instrumente financiare inclusiv elemente derivate, utilizarea 
valorii juste în evaluare, informarea pe segmente etc. 


5. Spre o conformitate a normelor contabile naţionale cu standardele IFRS 


Potrivit strategiei iniţiale a normalizatorului contabil român, începând cu 1 ianuarie 
2006, contabilitatea entităţilor din România trebuia să funcţioneze, pe două paliere: 
pe de o parte, entităţi considerate „mari” care să aplice reglementările armonizate cu 
directivele europene şi standardele internaţionale de contabilitate şi, pe de altă parte, 
entităţi considerate „mici” care să aplice o variantă simplificată a reglementărilor contabile 
armonizate doar cu directivele europene. Dar modificările în cadrul normalizării contabile 
nu s-au oprit aici. La doar câteva zile după publicarea de către IASB a versiunilor 
revizuite a 13 standarde existente şi emiterea primelor cinci IFRS, legiuitorul român a 
emis Ordinul nr. 1.827/2003 privind modificarea şi completarea unor reglementări din 
domeniul contabilităţii care prevedea că următoarele entităţi vor adopta standardele 
IFRS în întregime, începând cu situaţiile financiare ale anului 2005: 

1. persoanele juridice care aplică Ordinul nr. 94/2001; 
2. instituţiile reglementate şi supravegheate de Comisia Naţională a Valorilor 
Mobiliare; 


6 Sistemul de contabilitate simplificat trebuia aplicat de entităţile care la sfârşitul anului 
2002 îndeplineau cumulativ cel puţin două din următoarele trei criterii de mărime: cifra 
de afaceri < 5 milioane de Euro, total active < 2,5 milioane Euro, număr de salariaţi < 50. 
Aceste criterii de mărime au fost modificate de Ordinul nr. 1827/2003 privind modificarea 
şi completarea unor reglementări din domeniul contabilităţii astfel: „începând cu exerciţiul 
financiar 2005, Ordinul nr. 306/2002 va fi aplicat de persoanele juridice care îndeplinesc 
cumulativ cel puţin două din următoarele trei criterii de mărime: cifra de afaceri < 7,3 
milioane de Euro, total active < 3,65 milioane Euro, număr de salariaţi < 50”. 

3. instituţiile de credit; 

4. societăţile de asigurare, asigurare-reasigurare şi brokerii de asigurare; 

5. companiile şi societăţile naţionale, regiile autonome şi alte persoane juridice 
de interes public nominalizate de MFP prin ordin al ministrului finanţelor 
publice; 

6. persoanele juridice care aparţin unui grup de societăţi şi intră în perimetrul 
de consolidare de către o societate-mamă care aplică IFRS; 

7. persoanele juridice care la sfârşitul anului precedent îndeplinesc două din 
următoarele trei criterii: cifra de afaceri peste 7,3 milioane Euro; total active 
peste 3,65 milioane Euro; număr mediu de salariaţi peste 50; şi 

8. persoanele juridice, altele decât cele prevăzute la lit. a) la g), pe baza aprobării 
date de MFP, ca urmare a opțiunii acestora de aplicare a IFRS. 


Realitatea este că până în anul 2005 aproximativ 1.500 de entităţi au ajuns să 
întocmească situaţii financiare conforme cu standardele IFRS. Studiile efectuate 
în anul 2005 asupra societăţilor mari care au trebuit să aplice standardele IFRS au 
scos în evidenţă următoarele aspecte (Feleagă şi Feleagă, 2005): aceste entităţi nu 
au avut resurse financiare necesare implementării în formă şi fond a unui sistem de 
raportare bazat pe standardele IFRS; au existat dificultăţi în asimilarea standardelor 
IFRS în rândul membrilor profesiei contabile, aceştia fiind obişnuiţi, mai degrabă, 
să facă raționamente fiscale decât economice; slaba deconectare a contabilităţii de 
fiscalitate, deoarece în absenţa unor prevederi explicite în norma contabilă, contabilii 
aplică regula fiscală, ocolind prevederile standardelor IFRS; slaba conştientizare a 
importanţei unui sistem de raportare bazat pe standardele IFRS de către conducerea 
entităţilor (trecerea la aplicarea standardelor IFRS a fost văzută ca o schimbare a formei 
de prezentare a situaţiilor financiare, şi nu ca o implementare a politicilor contabile 
în acord cu realitatea economică şi financiară a entităţilor). 

Deşi rezultatul nu a fost cel aşteptat, în aceşti ani s-a putut asigura un nivel bun de 
cunoaştere a standardelor IFRS, mai ales datorită programului de formare profesională 
iniţiat de CECCAR în strânsă colaborare cu mediul universitar (marile cabinete nu au 
avut niciun interes în dezvoltarea cunoaşterii în domeniul IFRS, punând monopol pe 
piaţa serviciilor contabile şi de audit pentru entităţile obligate să raporteze conform 
referentialului international). În plus, CECCAR a emis în anul 2004 câte un ghid 
privind înţelegerea şi aplicarea fiecărui standard internaţional de contabilitate, iar, 
din anul 2005, a preluat sarcina traducerii în fiecare an a standardelor IFRS, iar 
din anul 2007 şi a standardelor IPSAS. Totodată în anul 2006 a fost creat, în cadrul 
său, Comitetul pentru IFRS, care reuneşte cele mai înalte competenţe în domeniu 
din România şi care are următoarele obiective (Bunea, 2006, pp. 201-217): analiza 
incidentei deciziilor Comisiei Europene asupra evoluţiei sistemului contabil national; 
analiza reglementărilor contabile naţionale şi identificarea stărilor conflictuale cu 
prevederile din standardele IFRS; formularea de soluţii menite să asigure coerenţă 
reglementărilor contabile naţionale cu prevederile IFRS şi înaintarea lor organismului 
de normalizare; extinderea programului de pregătire profesională prin organizarea 

de cursuri pentru manageri, pentru specialişti din bănci, din domeniul asigurărilor, 
din instituţiile publice etc.; supravegherea modului de implementare a standardelor 
IFRS în entităţi, prin sondaje şi studii menite să pună în evidenţă eventualele surse 
de dificultăţi; acordarea de consiliere membrilor profesiei în vederea soluționării 
dificultăţilor de aplicare a standardelor IFRS. 

Un studiu realizat asupra factorilor de reglementare contabilă din România a 
scos în evidenţă următoarele aspecte (lonaşcu et al., 2006, pp. 542-559): decizia de 
a armoniza contabilitatea din România cu standardele IFRS, deşi poate fi justificată 
prin obiectivul integrării europene, ea a fost, de fapt, un proces de implementare a 
standardelor internaţionale de contabilitate început anterior, sub consilierea experţilor 
britanici şi la presiunile organismelor financiare internaţionale (Banca Mondială 
şi Fondul Monetar Internaţional) în scopul creării unui mediu de afaceri atractiv 
pentru investitorii străini; maniera de aplicare a standardelor IFRS la o categorie 
largă de entităţi a expus firmele româneşti unor riscuri legate de eforturile mari de 
implementare, însă, cu toate acestea, eforturile de adoptare a standardelor IFRS nu 
au afectat negativ, de manieră semnificativă, performanţele firmelor. lonaşcu (2008, 
p. 28), în urma unui studiu realizat asupra entităţilor cotate la Bursa de Valori din 
Bucureşti, a scos în evidenţă costurile relativ mici ale implementării standardelor 
IFRS, aproximativ 30.000 Euro/entitate, ceea ce reprezintă doar 0,035% din media 
cheltuielilor operaţionale ale entităţilor investigate la 31 decembrie 2004. 


6. Spre o conformitate a normelor contabile naţionale 
cu directivele contabile europene 


Dar implementarea ad litteram a standardelor IFRS, care trebuia să se facă începând 
cu 1 ianuarie 2005, pentru un număr mare de entităţi, conform Ordinului nr. 1.827/2003, 
a luat o turnură „dramatică”. Aceasta deoarece în 2005, a apărut Ordinul nr. 1.752/2005 
(modificat ulterior de Ordinul nr. 2.374/2007) privind aprobarea reglementărilor 
contabile conforme cu directivele contabile europene, ordin care urma să se aplice 
începând cu 1 ianuarie 2006. Conform acestui ordin, toate entităţile din România, 
inclusiv cele care anterior au adoptat standardele IFRS, trebuie să aplice sistemul 
contabil european. Marea schimbare a acestui ordin a constat, totodată, în deconectarea 
parţială a contabilităţii de fiscalitate, astfel încât în contabilitate tranzacţiile economice 
să fie reflectate conform realităţii lor economice şi nu doar după raţiuni fiscale. Criteriile 
de mărime”, care anterior diferentiau entităţile în aplicarea unui sistem dezvoltat sau 
simplificat de contabilitate, sunt cele care acum determină dacă o entitate întocmeşte 
situaţii financiare anuale cu cinci elemente (bilanţ, cont de profit şi pierdere, situaţia 
modificărilor capitalului propriu, situaţia fluxurilor de trezorerie, anexe) sau situaţii 
anuale simplificate, cu trei elemente (bilanţ, cont de profit şi pierdere, anexe). Astfel 
s-a trecut de la o armonizare a contabilităţii la o conformitate a acesteia cu directivele 
contabile europene. 


7 Cifra de afaceri > 7,3 milioane Euro; Total active > 3,65 milioane Euro; Nr de angajaţi >50. 

În prezent, Ordinul nr. 907/2005 (modificat de Ordinul nr. 2.001/2006 şi Ordinul nr. 
1.121/2006) privind aprobarea categoriilor de persoane juridice care aplică reglementările 
contabile conforme cu standardelor internaţionale de raportare financiară, respectiv 
reglementări contabile conforme cu directivele europene stabileşte, pentru entităţile 
economice ale căror valori mobiliare la data bilanţului sunt admise la tranzacţionare 
pe o piaţă reglementată şi care întocmesc situaţii financiare consolidate, începând 
cu 1 ianuarie 2007 să aplice IFRS. Celelalte entităţi considerate de interes public? pot 
aplica standardele IFRS la întocmirea situaţiilor financiare individuale sau consolidate, 
pentru necesităţi proprii de informare. Toate entităţile care au obligaţia să aplice sau 
au optat pentru aplicarea standardelor IFRS trebuie să asigure continuitatea aplicării 
acestora. În plus, Ordinul nr. 907/2005 precizează că „în relaţia cu statul, toate 
entităţile, inclusiv cele care aplică standardele IFRS, întocmesc situaţii financiare 
anuale conforme cu directivele contabile europene”. 

Constatăm că, în raport cu intenţia iniţială a normalizatorului contabil, în România 
a avut loc o restrângere a aplicării standardelor IFRS în favoarea directivelor contabile 
europene. Considerăm că este un demers pozitiv, având în vedere că prevederile din 
aceste directive devin norme juridice în dreptul contabil al fiecărei ţări membre a UE. 
Chiar şi aşa, standardele IFRS încă domină directivele contabile europene, din punct 
de vedere calitativ, deoarece, în situaţia în care o serie de reguli generale rămân fără 
răspunsuri concrete, reglementările contabile preiau şi integrează o serie de rezolvări 
din cadrul general IASB şi standardele IFRS. Cazul cel mai tipic este cel referitor la 
definirea şi recunoaşterea activelor, datoriilor, veniturilor şi cheltuielilor, dar să nu 
uităm şi rezolvările care apar în cazul unor situaţii particulare precum: contractele 
de construcţii, subvenţii guvernamentale, costul îndatorării, deprecierea activelor, 
provizioane etc. 


7. Idei reformatoare privind contabilitatea publică din România 


În numeroase ţări, parlamentarii şi contribuabilii reproşează instituţiilor publice o 
tinere mediocră a conturilor lor, o lipsă de transparenţă şi o comunicare neeficientă. 
Particularităţile sectorului public au ocolit mult timp nevoia instituţiilor publice, 
şi în special a statului, de a prezenta informaţii transparente, pertinente şi fiabile, 
certificate de auditori externi. Pentru a răspunde acestei nevoi, trebuie să existe un 
referential contabil de calitate, bazat pe standardele internationale de contabilitate care 
să integreze particularităţile sectorului public, asigurându-se astfel comparabilitatea 
datelor, transparenţa informaţiei financiare, o responsabilitate veritabilă şi o bună 
guvernare. Prin urmare, nevoia de informare tot mai acută în sistemul public, precum şi 
necesitatea oferirii de informaţii comparabile şi transparente au avut drept consecinţă 


8 Instituţiile de credit; societăţile de asigurare şi reasigurare; societăţile de servicii de investiţii 
financiare; societăţile de administrare a investiţiilor şi organismele de plasament colectiv, 
autorizate/avizate de Comisia Naţională a Valorilor Mobiliare; entităţile proprietate de stat; 
entităţile care beneficiază de sprijinul statului sau de garanţii ale statului. 

dezvoltarea şi popularizarea standardelor IPSAS, standarde de înaltă calitate cu 
consecinţe benefice pentru întreaga economie mondială. 

Consiliul IPSASB stabileşte pentru sectorul public, începând cu 1996, standarde 
internaţionale de contabilitate inspirate din standardele IFRS, dezvoltând totodată şi 
o doctrină originală asupra tuturor problemelor specifice sectorului public. Obiectivul 
consiliului IPSASB constă în elaborarea de standarde de raportare financiară de înaltă 
calitate în scopul utilizării lor de către instituţiile publice din întreaga lume şi care 
să fie bazate pe contabilitatea de angajamente?. Însă, deoarece contabilitatea publică 
din majoritatea ţărilor este bazată pe contabilitatea de casă”, consiliul IPSASB a 
elaborat şi un standard bazat pe acest tip de contabilitate pentru a realiza mai uşor 
trecerea spre contabilitatea de angajamente. Standardele IPSAS stabilesc criteriile de 
recunoaştere, evaluare, descriere şi prezentare a informaţiilor privind tranzacţiile şi 
evenimentele în situaţiile financiare cu scop general. 

Standardele IPSAS sunt destinate a fi aplicate de toate entităţile din sectorul 
public" precum guvernele nationale, guvernele regionale, administratiile locale şi 
entităţile guvernamentale, exceptând însă entităţile economice de stat care trebuie 
să aplice standardele IFRS (IFAC, 2008). Pentru o mare parte din activitatea sa, un 
guvern funcţionează asemănător unei entităţi private: vinde, cumpără, contractează, 
plăteşte, încasează, urmăreşte obţinerea de profit din tranzacţiile realizate, are 
obligaţii în general pentru prestarea de servicii către populaţie etc. Însă aplicarea 
ad litteram în sectorul public a standardelor IFRS nu este posibilă, deoarece ele nu 


9 Când contabilitatea de angajamente fundamentează întocmirea situaţiilor financiare, 
acestea vor include situaţia poziţiei financiare, situaţia performanţei financiare, situaţia 
fluxurilor de trezorerie şi situaţia modificărilor în situaţia netă. 

10 Când contabilitatea de casă fundamentează întocmirea situaţiilor financiare, situaţia 
financiară primară este reprezentată de situaţia încasărilor şi plăţilor în numerar. 

11 Termenul de „entitate din sectorul public” folosit în cadrul standardelor IPSAS ar putea 
crea confuzie cu termenul de „entitate publică” folosit în cadrul reglementărilor din 
România. În Legea 84/2003 pentru modificarea şi completarea Ordonanţei Guvernului nr. 
119/1999 privind auditul public intern şi controlul financiar preventiv, entitate publică 
este definită ca fiind „autoritate publică, instituţie publică, companie/societate naţională, 
regie autonomă, societate comercială la care statul sau o unitate administrativ-teritorială 
este acţionar majoritar, cu personalitate juridică, care utilizează/administrează fonduri 
publice şi/sau patrimoniu public. Prin urmare entităţile publice, aşa cum sunt definite 
de legea 84/2003 nu trebuie să aplice standardele IPSAS, ci standardele IFRS (în cazul 
în care acest lucru ar fi permis). Termenul de „entitate din sectorul public” folosit în 
cadrul standardelor IPSAS este echivalent în România cu termenul de „instituţii publice” 
definit de aceeaşi reglementare ca fiind „Parlamentul, Administraţia Prezidenţială, 
ministerele, celelalte organe de specialitate ale administraţiei publice, alte autorităţi 
publice, instituţiile publice autonome, precum şi instituţiile din subordinea acestora, 
indiferent de modul de finanţare a acestora”. Prin urmare, pentru a nu crea confuzii, în 
cadrul articolului vom folosi noţiunea de instituţii publice, pentru acele entităţi cărora 
standardele IPSAS le sunt adresate. 

acoperă în totalitate tranzacţiile realizate de către instituţiile publice. Există domenii 
proprii instituţiilor publice, asemenea tranzacţiilor fără contrapartidă (impozite, 
subvenţii, transferuri), obligaţiilor şi prestatiilor de natură socială, reconcilierilor 
dintre contabilitate financiară, buget, contabilitate naţională, precum şi evaluărilor 
contabile ale activelor, concesiunilor din sectorul public etc. 

Standardele IPSAS vor conduce la o îmbunătăţire semnificativă a calităţii situaţiilor 
financiare publicate de către instituţiile publice şi, în consecinţă, la o evaluare mai 
informată a deciziilor care afectează resursele statului, ceea ce va creşte transparenţa 
şi responsabilitatea. Standardele IPSAS sunt standarde contabile fiabile, stabilite de 
manieră independentă, printr-o procedură foarte riguroasă şi susţinute de guverne, 
organizaţii contabile profesionale şi organizaţii internaţionale. În prezent pentru 
sectorul public au fost adoptate 21 de standarde IPSAS inspirate din standardele IFRS 
(IPSAS 1 - IPSAS 21), au fost create standarde proprii pentru domeniul particular al 
sectorului public (IPSAS 22, 23, 24) şi totodată a fost creat un standard după metoda 
contabilităţii de casă cu scopul introducerii metodei contabilităţii de angajamente. În 
plus, 11 standarde IPSAS (IPSAS 1, 3, 4, 6, 7, 8, 12, 13, 14, 16, 17) au fost revizuite în 
2007 în scopul luării în considerare a schimbărilor care au intervenit în standardele 
IFRS în perioada 1996-2006. Principalele diferenţe dintre primele 21 de standarde 
IPSAS şi standardele IFRS din care s-au inspirat sunt următoarele: comentariile 
suplimentare din standardele IPSAS faţă de standardele IFRS pentru a clarifica 
aplicabilitatea standardelor la contabilitatea instituţiilor publice; definiţii diferite 
ale termenilor folosiţi în standardele IPSAS faţă de standardele IFRS; terminologia 
utilizată în anumite cazuri de IPSAS faţă de cea din standardele IFRS. 

Printre cele mai semnificative modificări impuse de standardele IPSAS putem 
aminti: aplicarea principiului patrimoniului care presupune înregistrarea imobilizărilor 
la activ şi amortizarea lor în fiecare an; aplicarea principiului prudentei care impune 
recunoaşterea de provizioane chiar şi cele pentru pensii; prezentarea situaţiilor financiare 
în număr de cinci: situaţia poziţiei financiare/bilantul, situaţia performanţei financiare/ 
contul de profit şi pierdere, situaţia fluxurilor de trezorerie, situaţia modificărilor 
activelor nete/capitalurilor proprii, anexele la situaţiile financiare; trecerea de la 
contabilitatea de casă la contabilitatea de angajamente. În contextul aderării României la 
Uniunea Europeană, pentru îndeplinirea angajamentelor asumate, de convergenţă şi de 
implementare a aquis-ului comunitar, normalizatorii contabili români au iniţiat măsuri 
care au vizat suplimentarea contabilităţii de casă cu contabilitatea de angajamente. 
Analizând reforma contabilităţii publice din România, cadrul juridic naţional s-a 
îmbogăţit în timp, prin asimilarea treptată a elementelor specifice contabilităţii de 
angajamente, urmare a emiterii următoarelor reglementări: 

- Ordinul nr. 1.394/1995 privind clasificarea indicatorilor finanţelor publice; 

- Legea contabilităţii nr. 82/1999; 

- Legea privind finanţele publice nr. 500/2002; 

- Ordonanța de Urgenţă a Guvernului nr. 45/2003 privind finanţele publice locale; si 

- Ordinul nr. 1.917/2005" pentru aprobarea Normelor metodologice privind 
pentru instituţiile publice şi instrucţiunile de aplicare a acestuia, aplicabil începând 
cu 1 ianuarie 2006. 


În anul 2004 a fost emis Ordinul nr. 1.461/2004 privind Normele metodologice 
privind organizarea şi conducerea contabilităţii patrimoniului instituţiilor publice, 
Planul de conturi pentru instituţiile publice şi instrucţiunile de aplicare a acestuia prin 
care s-a încercat armonizarea contabilităţii publice cu standardele IPSAS şi directivele 
contabile europene, ordin care s-a aplicat experimental începând cu 1 ianuarie 2005 
timp de un an de către o serie de instituţii publice’’. Pe baza concluziilor desprinse 
ca urmare a aplicării experimentale a acestui ordin şi a propunerilor efectuate de alte 
instituţii publice, au fost efectuate modificări şi completări, Ordinul nr. 1.461/2004 
fiind apoi înlocuit de Ordinul nr. 1.917/2005, aplicabil de la 1 ianuarie 2006 de către 
toate instituţiile publice din România. 

Prin Ordinul nr. 1.917/2005 s-a încercat, ca şi în cazul agenţilor economici, 
armonizarea contabilităţii publice din România cu standardele IPSAS, pe de o parte, 
şi conformitatea contabilităţii publice cu directivele contabile europene, pe de altă 
parte. Baza convergentei contabilităţii publice din România cu standardele IPSAS o 
reprezintă situaţiile financiare, ele realizând interfaţa dintre utilizatorii interni şi externi, 
naţionali şi internaţionali. În România, prin intermediul Ordinului nr. 1.917/2005 
instituţiile publice trebuie să întocmească situaţii financiare care să ofere o imagine 
fidelă a activelor, datoriilor, activelor nete, precum şi a performanţei financiare şi a 
rezultatului patrimonial, cerinţă impună de directivele contabile europene. În plus, 
setul de situaţii financiare care trebuie întocmit de instituţiile publice din România 
se apropie foarte multe de cerinţele IPSAS. Astfel, situaţiile financiare trimestriale şi 
anuale întocmite de instituţiile publice cuprind: bilanţul, contul de rezultat patrimonial, 
situaţia fluxurilor de trezorerie, situaţia modificărilor în structura activelor nete, anexele 
la situaţiile financiare care includ politici contabile şi note explicative, conturile de 
execuţie bugetară (Ordinul nr. 1.917/2005). 


12 Ordinul nr. 1.917/2005 a fost modificat şi completat prin Ordinul nr. 556/2006, prin 
Ordinul nr. 1.649/2006, prin Ordinul nr. 1.187/2008, prin Ordinul nr. 3.471/2008 şi prin 
Ordinul nr. 529/2009. 

13 Instituţiile publice care au aplicat experimental Ordinul nr. 1.461/2004: Direcţiile 
Generale ale Finanţelor Publice din Judetele Alba, Giurgiu, Hunedoara şi Vrancea; din 
cadrul Ministerului Finanţelor Publice — Agenţia Naţională de Administrare Fiscală; 7 
unităţi militare din cadrul Ministerului Apărării Naţionale; Ministerul Administraţiei 
şi Internelor; Serviciul Român de Informaţii; Administraţia Naţională a Rezervelor 
de Stat pentru activitatea sa proprie şi pentru Unitatea Teritorială nr. 350; Ministerul 
Public — Parchetul de pe lângă Înalta Curte de Casaţie şi Justiţie pentru activitatea sa 
proprie si pentru Parchetul de pe lângă Curtea de Apel Galaţi şi Tribunalul Bucuresti; 
Casa Judeţeană de Pensii Dâmboviţa, Hunedoara şi Vaslui; Administraţia Naţională a 
Penitenciarelor din cadrul Ministerului Justiţiei; Primăria Municipiului Galaţi; Primăria 
Municipiului Piteşti; Primăria Municipiului Zalău. 

Însă Ordinul nr. 616/2006 pentru aprobarea Normele metodologice pentru întocmirea 
situaţiilor financiare de către instituţiile publice la 31 decembrie 2006 aduce modificări 
asupra componenţei situaţiilor financiare întocmite de instituţiile publice. Astfel, setul 
complet de situaţii financiare pentru exerciţiul financiar 2006 cuprinde: bilanţul, 
contul de rezultat patrimonial, situaţia fluxurilor de trezorerie, conturile de execuţie 
bugetară şi anexele (Ordinul nr. 616/2006). Însă prin Ordinul nr. 3.769/2008 pentru 
aprobarea Normelor metodologice privind întocmirea şi depunerea situaţiilor financiare 
ale instituţiilor publice la 31 decembrie 2008 se revine la componenţa iniţială a 
situaţiilor financiare fixată prin Ordinul nr. 1.917/2005. 

Potrivit reglementărilor existente în domeniul finanţelor publice şi a contabilităţii, 
contabilitatea publică din România cuprinde: 

- contabilitatea veniturilor şi cheltuielilor care presupune încasarea veniturilor şi 
plata cheltuielilor aferente exerciţiului bugetar!'*; 

- contabilitatea generală bazată pe principiul constatării drepturilor şi obligaţiilor, 
care să reflecte evoluţia situaţiei financiare şi patrimoniale, precum şi excedentul 
sau deficitul patrimonial's; 

- contabilitatea trezoreriei statului; şi 

- contabilitatea destinată analizării costurilor programelor aprobate. 


Reforma contabilităţii publice din România a avut următoarele consecinţe la 
nivel macroeconomic: creşterea responsabilitatii ordonatorilor de credite; creşterea 
responsabilitatii funcţionarilor publice; organizarea analitică a contabilităţii publice; 
o mai bună gestionare a banilor publici; armonizarea sistemelor din România cu cele 
ale Uniunii Europene; transparenţa informaţiilor publice, concomitent cu creşterea 
încrederii în statutul funcţionarului public (Ionescu, 2006, p. 566); adoptarea unor 
noi principii în contabilitatea publică, precum principiul prudentei care presupune 
previzionarea pierderilor probabile, principiul independenţei exerciţiilor, obligatoriu 
a fi aplicat într-o contabilitate de angajamente. 

Schimbările în cadrul contabilităţii publice din România în scopul atingerii 
obiectivului de armonizare cu standardele IPSAS şi de conformitate cu directivele 
europene de contabilitate au fost profunde. Însă, în cazul în care schimbările ar fi 
impus o conformitate cu standardele ISPAS resurse financiare care ar fi fost implicate 
ar fi avut o mărime semnificativă. Facem această afirmaţie bazându-ne pe experienţa 
Organizaţiei Naţiunilor Unite (ONU) care, pentru perioada 2006-2009, perioadă de 
tranziţie pentru crearea condiţiilor necesare aplicării standardelor IPSAS începând cu 1 
ianuarie 2010, a prevăzut în buget suma de 4.427.000 dolari (Organizaţia Internaţională 
a Muncii, 2006). 

Ne punem întrebarea, dacă aplicarea standardelor IPSAS doar în cadrul unei 
organizaţii a necesitat o sumă atât de semnificativă, cât ar costa aplicarea standardelor 


14 Contabilitatea de casă 
15 Contabilitatea de angajamente 

IPSAS la nivelul tuturor instituţiilor publice din România? În mod sigur o sumă pe 
care, cel puţin în prezent, ţara noastră nu şi-o poate permite. Probabil, în cazul în care 
se va decide aplicarea standardelor IPSAS în România, implementarea ar trebuie să 
se realizeze treptat, pe categorii de instituţii publice, plecând de la baza piramidei 
(primării, spitale, instituţii de învăţământ etc.) către vârf (Guvern). Aplicarea efectivă 
a standardelor IPSAS necesită totodată investiţii importante în formarea personalului, 
pentru elaborarea de reglementări pertinente şi rezolvarea problemelor contabile. 
Standardele IPSAS sunt complexe mai ales pentru persoanele care nu au o formare 
contabilă. În plus, dotarea instituţiilor publice cu sisteme informatice integrate este 
absolut necesară pentru realizarea unei conformitati totale în aplicarea IPSAS. 

Odată aplicate standardele IPSAS, acestea vor trebui auditate, ceea ce va solicita 
cheltuieli financiare suplimentare. Certificarea conturilor conform standardelor 
IPSAS nu poate fi realizată decât în condiţiile aplicării integrale a standardelor. În 
acest sens, IPSAS 1 Prezentarea situaţiilor financiare precizează: „Situaţiile financiare 
nu trebuie descrise ca fiind conforme cu Standardele Internaţionale de Contabilitate 
pentru Sectorul Public decât dacă ele sunt conforme cu toate cerinţele fiecăruia din 
Standardele Internaţionale de Contabilitate pentru Sectorul Public”. Multor ţări, deşi 
au aplicat standardele IPSAS, nu le-au fost certificate conturile în urma auditului 
extern, deoarece nu respectau toate cerinţele din standardele IPSAS, în principal 
datorită deficienţelor sistemului de control intern şi a sistemului de informare. 

Standardele IPSAS sunt complexe şi dificil de interpretat chiar dacă ele cuprind 
şi comentarii'€, având un caracter economic şi financiar care nu corespunde în 
mod direct terminologiei juridice proprii fiecărei tari. În plus, guvernele trebuie să 
producă şi standarde proprii deoarece standardele IPSAS nu tratează toate tranzacţiile 
specifice care apar în sectorul public. Fiecare instituţie publică: stat, spital, organizaţie 
publică internaţională sau colectivitate locală dispune de un sistem adaptat propriilor 
caracteristici, în timp ce standardele IPSAS sunt uniforme, nefiind flexibile în funcţie 
de particularitatile proprii fiecărei instituţii publice. Totuşi uniformitatea standardelor 
IPSAS va facilita consolidarea conturilor instituţiilor publice din acelaşi sector de 
activitate, de exemplu din instituţiile de învăţământ, în scopul obţinerii situaţiilor 
financiare ale Ministerului Educaţiei. 

Adoptarea standardelor IPSAS prezintă avantaje precum: creşterea semnificativă 
şi transparenţei informaţiilor prezentate; un control intern mai bun şi o mai mare 
transparenţă a activelor şi datoriilor; informaţii mai detaliate asupra costurilor utile în 
facilitarea gestiunii axate pe rezultate; informaţii mai complete care facilitează gestiunea 
şi administrarea resurselor, furnizarea de prestații eficace şi obţinerea de rezultate; 
evaluarea responsabilitatii la nivelul tuturor resurselor pe care instituţia publica le 
gestionează; luarea deciziilor în legătură cu furnizarea resurselor sau dezvoltarea de 


16 Standardele IPSAS emise până în prezent depăşesc 900 de pagini. 

noi activităţi; evaluarea situaţiei financiare, a performanţei şi a fluxurilor de trezorerie 
ale instituţiilor publice; o mai mare coerenţă şi o mai bună comparabilitate a situaţiilor 
financiare datorită faptului că fiecare standard cere prezentarea de informaţii uniforme, 
detaliate şi specifice. 


8. Concluzii 


În prezent, comunitatea contabilă este animată de dorinţa puternică de normalizare 
şi aliniere a practicilor contabile la nivel internaţional, cu scopul de a creşte 
comparabilitatea informaţiilor difuzate prin situaţiile financiare. Preocupările actuale 
din domeniul contabilităţii se circumscriu dorinţei de a realiza un limbaj contabil 
unanim acceptat, care să se regăsească în aplicarea unor principii şi tratamente 
contabile uniforme, ca fundament în construcţia situaţiilor financiare. Este un demers 
complicat, cu o traiectorie dictată uneori de anumite influenţe, şi mai ales, cu o 
dinamică extraordinară. Profesionistului contabil de astăzi îi revine dificila misiune 
de a ţine pasul cu actualizările şi schimbările frecvente ale reglementărilor contabile, 
decise, în mare parte, la nivel internaţional. 

Astfel, în România, din anul 1999 şi până în prezent, transformările şi schimbările 
din domeniul contabilităţii au urmat (şi urmează în continuare) un traseu care a vizat, 
mai întâi, armonizarea cu directivele contabile europene şi standardele internaţionale 
de contabilitate (în trecut), conformitatea cu directivele europene (în prezent) şi 
probabil, conformitatea cu standardele internaţionale de raportare financiară şi 
standardele internaţionale de contabilitate pentru sectorul public (în viitor). Fără să 
minimizăm importanţa reglementărilor contabile din ultimii zece ani, considerăm că 
dorinţa de armonizare concomitentă a contabilităţii din România cu două referentiale 
contabile, directivele europene şi standarde internaţionale de contabilitate, a dus, cel 
puţin în cadrul entităţilor economice, la apariţia unor situaţii contradictorii, precum 
amortizarea sau deprecierea fondului comercial, recunoaşterea pe cheltuieli sau 
capitalizarea cheltuielilor de constituire etc. 

Aşa cum se remarcă din expunerea realizată, MFP a fost principalul actor de 
normalizare contabilă din România. Aplicarea standardelor IFRS în România a avut 
ca obiectiv principal crearea unui mediu de afaceri atractiv pentru investitori. Decizia 
îndrăzneață a legislatorului român de aplicare efectivă şi în întregime a standardelor 
internaţionale de contabilitate, de către entităţile considerate mari, instituţiile de 
credit, companiile de asigurări, companiile de interes naţional, entităţile cotate la 
Bursa de Valori, precum şi de către entităţile care făceau parte dintr-un grup în care 
societatea mamă aplica deja IFRS, începând cu 2005, considerăm că a fost un lucru 
bun în procesul de convergenţă contabilă. Aceasta deoarece aplicarea efectivă a 
standardelor IFRS este benefică pentru toată lumea: pentru entităţile multinaționale 
deoarece micşorează costurile întocmirii situaţiilor financiare prin utilizarea unui 
singur referential contabil; pentru celelalte entităţi, deoarece au un acces mai ieftin 
la pieţele de capital; pentru investitori deoarece contabilitatea conform standardelor 
IFRS are credibilitate şi furnizează informaţii comparabile şi pertinente pentru 

procesul decizional; pentru auditori, deoarece aceştia ar avea cunoştinţe doar despre 
un singur sistem contabil. 

Însă ceea ce părea un lucru frumos nu a durat decât un an. Emiterea Ordinului 
nr. 1.752/2005, cu aplicabilitate de la 1 ianuarie 2006, cerea tuturor entităţilor din 
Romania să aplice directivele contabile europene. Nu a contat efortul făcut de entităţile 
care aplicaseră standardele internaţionale de contabilitate până atunci. Începând cu 1 
ianuarie 2007 doar entităţile ale căror titluri sunt cotate pe o piaţă reglementată sunt 
obligate să aplice standardele IFRS şi asta doar în conturile consolidate. În plus, în 
relaţia cu instituţiile statului, toate entităţile, inclusiv cele care aplică standardele 
IFRS, întocmesc situaţii financiare anuale conforme cu directivele europene. Încă 
un efort în plus pentru aceste entităţi, deoarece publicarea a două seturi de situaţii 
financiare este costisitoare, şi nu în ultimul rând, creează incertitudine în rândul 
utilizatorilor informaţiei contabile. 

Pentru ca aplicarea standardelor IFRS să aibă succes, câteva deziderate sunt absolut 
necesare: contabilitatea să fie deconectată de fiscalitate şi un nivel înalt de formare în 
rândul profesioniştilor contabili din entităţile care aplică referentialul international. 
La data implementării standardelor internaţionale de contabilitate, aceste deziderate 
nu au fost respectate în România, însă s-au creat premizele respectării lor. În prezent, 
contabilitatea din România este deconectată de fiscalitate, mai rămâne de depăşit 
doar bariera în cutuma practicianului contabil de a gândi din punct de vedere fiscal 
toate tranzacţiile economice. În plus, schimbările profunde şi majore în domeniul 
contabilităţii din România, din ultimii zece ani, au creat în rândul profesioniştilor 
contabili ideea că trebuie să cunoască standardele IFRS, astfel încât să fie pregătiţi 
în orice moment pentru o orientare a contabilităţii naţionale la standardele IFRS, cel 
puţin în cazul entităţilor mari. 

Schimbările în cadrul contabilităţii publice din România au fost profunde în 
scopul atingerii obiectivului de armonizare cu standardele IPSAS şi de conformitate 
cu directivele europene de contabilitate. Ca şi în cazul agenţilor economici, probabil 
că în viitor, contabilitatea publică din România va suporta în continuare modificări 
în scopul apropierii într-o cât mai mare măsură de standardele IPSAS. Experienţa 
ţărilor dezvoltate care aplică standardele IPSAS, precum şi generalizarea la nivel 
mondial a acestora, ne face să afirmăm, că probabil nu va mai fi mult până când şi în 
România, contabilitatea publică nu va mai fi doar armonizată cu standardele IPSAS, 
ci conformă cu acestea. 

Apropierea tot mai mult a contabilităţii publice din România de contabilitatea 
entităţilor private considerăm că a permis introducerea indirectă a standardelor IPSAS 
în contabilitatea publică din tara noastră. lar România nu va avea decât de câştigat 
prin implementarea standardelor IPSAS, aceasta deoarece România se va dota cu: 
un referential contabil de calitate, fără de care nu există o bună competitivitate şi un 
cadru precis; un sistem de control intern la nivelul fiecărei structuri organizatorice, 
sistem impus de standardele ISPAS şi care va trebuie totodată să fie auditat, ceea 
ce va permite corectarea eventualelor disfunctionalitati; un sistem transparent de 

informaţii comparative, asemănător entităţilor din sectorul privat; o contabilitate 
certificată în vederea asigurării imaginii fidele a poziţiei financiare, performanţei 
financiare şi fluxurilor de trezorerie ale instituţiilor publice, aceasta deoarece orice 
contabilitate conformă cu standardele IPSAS trebuie auditată; ameliorarea comunicării 
financiare care să servească nu doar ca instrument de prezentare a unei imagini fidele 
în conturi dar şi ca instrument de pilotaj în vederea gestionării eficiente a fondurilor 
şi în furnizarea de informaţii pertinente pentru luarea deciziilor. 

